Park Nazzjonali ta' Lahemaa

Il-Park Nazzjonali ta' Lahemaa huwa park fit-Tramuntana tal-Estonja, 70 kilometru fil-Lvant mill-belt kapitali Tallinn. Il-Golf tal-Finlandja jinsab lejn it-Tramuntana tal-park u l-awtostrada Tallinn-Narva (E20) tinsab lejn in-Nofsinhar. Il-park ikopri erja ta' 747 km2 (inkluż 274.9 km2 ta' baħar). Kien l-ewwel sit li ġie ddeżinjat bħala park nazzjonali tal-eks Unjoni Sovjetika. Huwa l-ikbar park fl-Estonja u wieħed mill-ikbar parks nazzjonali tal-Ewropa. Il-karta tal-park teżiġi l-preservazzjoni, ir-riċerka u l-promozzjoni tal-pajsaġġi, tal-ekosistemi, tal-bijodiversità u tal-wirt nazzjonali tat-Tramuntana tal-Estonja.

 Storja 
ħolqa=https://en.wikipedia.org/wiki/File:Viru_Bog_at_winter.jpg|daqsminuri|It-Torbiera ta' Viru fix-xitwa.
L-isem "Lahemaa" joriġina mill-iżjed parti studjata sew u li jżuruha nies tal-kosta tat-Tramuntana tal-Estonja, fejn erba' peniżoli (Juminda, Pärispea, Käsmu u Vergi) huma sseparati minn xulxin permezz ta' erba' bajjiet (Kolga, Hara, Eru u Käsmu). "Lahemaa" bejn wieħed u ieħor tfisser l-"Art tal-Bajjiet".

Il-park nazzjonali, stabbilit fl-1971, huwa wieħed mill-attrazzjonijiet turistiċi prinċipali fl-Estonja. Diversi kumpaniji joffru mawriet ta' jum minn Tallinn, filwaqt li bosta nies isuqu huma fi ħdan il-park.

B'foresti li jkopru iktar minn 70 fil-mija ta' Lahemaa, il-park nazzjonali huwa rikk fil-flora u fil-fawna. Il-pajsaġġ għandu bosta torbiera olzati, inkluż ir-Riżerva ta' Laukasoo li għandha 7,000 sena. Il-park, li fih bosta mogħdijiet immarkati, miżgħud bl-organiżmi selvaġġi, inkluż popolazzjoni ta' ċingjali, ċriev ħomor, lupi, orsijiet u linċi. Il-kosta mimlija blat u ġebel kbir, li kull sena jintużaw mill-grawwi bħala punt ta' waqfien fi triqithom lejn il-Bosforu u l-Eġittu.

Hemm erba' vilel fi ħdan il-park nazzjonali: il-villa ta' Palmse, il-villa pittoreska ta' Vihula, il-villa ta' Kolga, u l-villa barokka ta' Sagadi, l-iżjed villa li jżuruha nies fl-Estonja, li flimkien mat-tlieta l-oħra, tirrappreżenta l-iżjed grupp mhux tas-soltu ta' vilel fil-pajjiż.

Qabel l-1991, l-Unjoni Sovjetika operat bażi sigrieta kbira għas-sottomarini f'Hara. Il-bażi nbniet fis-snin 50 tas-seklu 20 matul il-qofol tal-Gwerra Bierda. Il-fdalijiet ta' din l-eks bażi Sovjetika issa jinsabu għalkollox fil-Park Nazzjonali ta' Lahemaa, qrib il-Fanal ta' Lahemaa.Ryan (2015). "Take a Look Inside These Abandoned Submarines & Bases". History in Orbit website. pp. 31–33.

 Gallerija 

 Referenzi 

Kategorija:Parks Nazzjonali
Kategorija:Estonja